**Ministru kabineta noteikumu projekta**

**“Remigrācijas reģionālās attīstības atbalsta pasākuma īstenošanas, novērtēšanas un finansēšanas kārtība” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Remigrācijas reģionālās attīstības atbalsta pasākuma īstenošanas, novērtēšanas un finansēšanas kārtība” (turpmāk – MKN projekts) izstrādes mērķis ir sniegt finansiālu atbalstu remigrantu saimnieciskās darbības veikšanai (turpmāk - īstenošanai un attīstībai) vai uzsākšanai.  MKN projekts nepieciešams, lai ikvienam interesentam par remigrācijas reģionālās attīstības atbalsta pasākumu nodrošinātu skaidru un caurspīdīgu pieeju remigrācijas atbalsta pasākuma finansējuma piešķiršanas procesā.  MKN projekta provizoriskais spēkā stāšanās laiks ir 2018. gada jūlijs – augusta sākums. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | MKN projekts izstrādāts, lai saskaņā ar Ministru kabineta 2016. gada 3. maija rīkojuma Nr. 275 “Par Valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai” pasākumu Nr. 93.5. “*Atbalstīsim pasākumus ārvalstīs dzīvojošo tautiešu politiskai un pilsoniskai līdzdalībai un iesaistei Latvijas ekonomiskajā un kultūras dzīvē, izglītībā un zinātnē. Paredzēsim atbalstu ārvalstīs dzīvojošām* ***Latvijas ģimenēm****, kuras apsver iespēju atgriezties Latvijā, nodrošināsim ciešākas saites ar Latviju un mērķorientētu valsts atbalsta politiku atgriešanās īstenošanai*” **īstenotu** Ministru kabineta 2017. gada 12. septembra sēdes protokola Nr. 45 53. § 9. punktu, ar ko Vides aizsardzības un reģionālās attīstības ministrijai (turpmāk – VARAM) ir uzdots īstenot prioritāro pasākumu “Pilotprojekts pašvaldībās reemigrācijas veicināšanai “**Reģionālās reemigrācijas koordinators**””(turpmāk – prioritārais pasākums).  Prioritārais pasākums atbilstoši esošajiem valdības lēmumiem tiek īstenots 2018. gadā (tikai vienam gadam ir piešķirts nepieciešamais finansējums). VARAM nepieciešamā finansējuma nodrošināšanai sagatavos prioritārā pasākuma pieteikumu, lai varētu prioritāro pasākumu īstenot arī 2019., 2020. un 2021.gadā. Šāds prioritārā pasākuma pieteikums tiks sagatavots, lai īstenotu VARAM noteikto kompetenci likumprojektā “Diasporas likums”, kas pirmajā lasījumā atbalstīts 24.05.2018.  VARAM norāda, ka reģionālās attīstības atbalsta pasākumi tiek veidoti ar mērķi sekmēt teritoriju attīstību, *minētie instrumenti var būt dažādi, t.sk. to ietekme uz reģionālo attīstību var būt savstarpēji papildinoša* un atšķirīgs var būt arī šo instrumentu normatīvais regulējums. Lai arī likumdevējs Reģionālās attīstības likuma deleģējuma ietvaros nav pateicis, kādi tieši instrumenti jeb atbalsta pasākumi ir izmantojami reģionālajā attīstībā, var pieņemt, ka šie instrumenti ir dažādi un viens no tiem ir remigrācija. Informāciju, kāpēc remigrācijas sekmēšana ir aktuāla un nepieciešama Latvijas reģionu attīstībai, skatīt anotācijas I sadaļas 2.punktā.  Tostarp, attiecībā uz deleģējumu izstrādāt reģionālas attīstības atbalsta instrumentus tieši remigrācijas sekmēšanas jomā, VARAM informē, ka likumprojektā “Diasporas likums”, kas Saeimā pirmajā lasījumā atbalstīts 24.05.2018. paredzēts, ka VARAM kompetencē būs izstrādāt un īstenot reģionālos atbalsta pasākumus remigrācijai. Tādējādi nākotnē teorētiski būs iespēja remigrācijas reģionālās attīstības atbalsta pasākuma normatīvo aktu attiecināt atbilstoši pilnvarojumam Diasporas likumā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šī brīža ekonomiskā situācija, kas dažādu apstākļu dēļ (dzimstības līmenis, izbraukšana no valsts, u.c.) *reģionos samazinās iedzīvotāju skaits* (laika posmā no 2013. līdz 2017. gadam iedzīvotāju skaits pieaudzis tikai Rīgas reģionā (t.sk. Rīgas pilsētā un Pierīgas pašvaldībās), pārējos reģionos iedzīvotāju skaitam ir tendence samazināties), apliecina, ka reģionālās attīstības atbalsta pasākumiem jāiedarbojas uz iedzīvotāju skaita palielināšanu reģionos. Viens no risinājumiem iedzīvotāju skaita palielināšanai reģionos ir remigrācijas sekmēšana jeb iedzīvotāju atgriešanās Latvijā pēc ilgstošas prombūtnes.  Jānorāda, ka statistikas dati apliecina, ka reģionālā ekonomika iezīmē labvēlīgas tendences – samazinās bezdarba līmenis, pieaug strādājošo mēneša vidējā darba samaksa reģionos, aug komercsabiedrību skaits reģionos, u.tml. Tādējādi Latvijas valstspiederīgajiem, kas atrodas ārvalstīs, ir iespēja salīdzināt priekšrocības, kas būtu pieejamas Latvijā, salīdzinot ar ārvalstīm.  Katrs trešais remigrants dzīvo ar nepilngadīgu bērnu, un ģimene ir būtisks faktors, lai atgrieztos Latvijā, šādu informāciju apliecina Hazana M. (2016). veiktais pētījums[[1]](#footnote-2) “Atgriešanās Latvijā: remigrantu aptaujas rezultāti”. Līdz ar to **ģimene, it īpaši ģimene ar bērnu vai bērniem, ir remigrācijas atbalsta pasākuma mērķa grupa.** Iepriekš minētais pētījums apliecina, ka aptuveni trešā daļa no pētījuma respondentiem uzskata, ka programma uzņēmējdarbības un personiskā biznesa uzsākšanai, palīdzētu atgriezties Latvijā.  Atsaucoties uz pētījuma rezultātiem par remigrantu vajadzībām, lai atgrieztos Latvijā, prioritārā pasākuma ietvaros paredzēts sniegt finansiālu atbalstu remigrantu saimnieciskās darbības īstenošanai un attīstībai vai uzsākšanai, tādējādi šis MKN projekts nosaka remigrācijas reģionālās attīstības atbalsta pasākuma īstenošanas, novērtēšanas un finansēšanas kārtību no valsts budžeta līdzekļiem (turpmāk – remigrācijas atbalsta pasākums). Deleģējums šāda remigrācijas atbalsta pasākuma izstrādei aprakstīts anotācijas I sadaļas 1.punktā.  VARAM norāda, ka MKN projektā deleģējums par remigrācijas atbalsta pasākuma novērtēšanas kārtību MKN projektā idejiski paredzēts V. nodaļā par remigrācijas atbalsta pasākuma finansējuma saņēmēja uzraudzību. Proti, lai remigrācijas atbalsta pasākuma finansējums tiktu izmantots lietderīgi, plānošanas reģioni, kā remigrācijas atbalsta pasākuma finansējuma piešķīrēji veiks remigrācijas atbalsta pasākuma finansējuma saņēmēja uzraudzību, turklāt negatīvas situācijas gadījumā (piemēram, ja remigrācijas atbalsta pasākuma finansējuma saņēmējs neturpina saimniecisko darbību), remigrācijas atbalsta pasākuma finansējuma saņēmējs saņemto remigrācijas atbalsta pasākuma finansējumu plānošanas reģionam atgriež pilnā apmērā. Pie remigrācijas atbalsta pasākuma novērtēšanas var minēt arī MKN projekta punktus par kopējo pieejamo remigrācijas atbalsta pasākuma finansējumu un maksimālo viena remigrācijas atbalsta pasākuma finansējuma apmēru. Tātad tiks atbalstīti ne mazāk kā 20 projektu iesniegumi saimnieciskās darbības īstenošanai un attīstībai vai uzsākšanai, kas ir tiešs remigrācijas atbalsta pasākuma rezultativitātes novērtēšanas aspekts.  VARAM informatīvi norāda, ka terminu remigrācija un remigrants nozīme sakrīt ar sabiedrībā lietotajiem terminiem reemigrācija un  reemigrants –  **abi tiek izmantoti, lai raksturotu vienu un to pašu procesu** – iedzīvotāju atgriešanās valstī, no kuras tie emigrējuši (izbraukuši).  Termini remigrācija un remigrants tiek lietoti ne tikai VARAM īstenotā remigrācijas **pilotprojekta ietvaros**, bet arī citos dokumentos un projektos (piemēram, analītiskajā pārskatā “Vienojošas nacionālās identitātes un kultūrtelpas nostiprināšana” (Analītiskā pārskata autori ir ekspertu grupa – Inta Mieriņa, Liesma Ose (Latvijas Universitātes Diasporas un migrācijas pētījumu centrs), Mārtiņš Kaprāns (Latvijas Universitātes Filozofijas un socioloģijas institūts) un Agnese Lāce (PROVIDUS).), kā arī Latvijas Republikas Saeimas Ārlietu komisijas izveidotajā darbā grupā Diasporas likumprojekta izstrādei).  **MKN projekts paredz:**   * dalības nosacījumus remigrācijas atbalsta pasākumā, * nosacījumus projekta iesnieguma iesniegšanai un remigrācijas atbalsta pasākuma finansējuma saņemšanai, * remigrācijas atbalsta pasākuma projektu iesniegumu vērtēšanas procesu un remigrācijas atbalsta pasākuma finansējuma saņēmēju uzraudzību.   **MKN projekta I. nodaļa “Vispārīgie jautājumi”.**  MKN projektā lietotais apzīmējums “remigrācijas atbalsta pasākums” attiecas uz remigrācijas sekmēšanai paredzēto finansējumu, lai rastu iespēju remigrantiem īstenot un attīstīt vai uzsākt saimniecisko darbību.  Remigrācijas atbalsta pasākumu īsteno plānošanas reģioni sadarbībā ar VARAM. Plānošanas reģionos 2018. gadā izveidots remigrācijas koordinatoru tīkls (katrā reģionā viens koordinators). Plānošanas reģioni un tajos ietilpstošās pašvaldības tiek noteiktas saskaņā ar Ministru kabineta 2009. gada 5. maija noteikumiem Nr. 391 “Noteikumi par plānošanas reģionu teritorijām”.  **Remigrācijas atbalsta pasākuma dalībnieki ir remigranti,** kas saskaņā ar iepriekš minētajā likumprojektā “Diasporas likums” noteikto ir personas (diasporas pārstāvji), kuras ir atgriezušās vai plāno atgriezties no mītnes valsts uz pastāvīgu dzīvi Latvijā. Remigranti ir arī tās personas, kuras ir pārcēlušās vai plāno pārcelties uz Latviju pēc ilgstošas prombūtnes, jo praktiski var būt situācija, kad cilvēks fiziski nav dzīvojis Latvijā, piemēram, kā bērns ir piedzimis ārvalstīs un tur uzaudzis.  Atgriešanās tiek fiksēta ar deklarēto vai reģistrēto dzīvesvietas adresi Latvijā, savukārt remigranta *iecere jeb plāns atgriezties* tiek fiksēts ar šo MKN paredzēto nosacījumu, ka deklarētā vai reģistrētā dzīvesvietas adrese Latvijā, izņemot Rīgas pilsētu, ir jābūt uz brīdi, kad tiek slēgts individuāls līgums par remigrācijas atbalsta pasākuma finansējuma saņemšanu.  Konsultējoties ar Iekšlietu ministriju un Ārlietu ministriju, tika secināts, ka ar jēdzienu “Latvijas valstspiederīgais” nevar apzīmēt visas potenciālās personu kategorijas, kuras šo MKN ietvaros varētu pretendēt uz remigrācijas atbalsta pasākuma finansējumu. Lai no remigrācijas atbalsta pasākumu dalībnieku loka netiktu izslēgti Latvijas trimdas pārstāvji vai personas, kuras no Latvijas izbraukušas jau agrā bērnībā, kā arī tās personas, kuras ir repatrianta ģimenes locekļi, kā būtisks nosacījums ietverams tas, ka uz atbalstu (izpildot nosacījumu par deklarētās vai reģistrētās dzīvesvietas adresi Latvijā uz brīdi, kad tiek saņemts remigrācijas atbalsta pasākuma finansējums) var pretendēt arī remigrantu ģimenes locekļi – bērns, vecāks vai laulātais, ja ģimenē ir vismaz viens bērns, ja tie atgriežas vai pārceļas, plāno atgriezties vai pārcelties no mītnes valsts uz pastāvīgu dzīvi Latvijā kopā ar iepriekš MK noteikumu projektā uzskaitītajām personu grupām, kas ir remigrācijas atbalsta pasākuma dalībnieki:   * Latvijas pilsonis, * Latvijas nepilsonis, * persona, kurai piešķirts repatrianta statuss, * persona, kas ir tiesīga iegūt Latvijas pilsonību reģistrācijas kārtībā Pilsonības likuma izpratnē.   Vienlaikus šāda norma, ka ģimenes locekļi uz remigrācijas atbalsta pasākuma finansējumu drīkst pretendēt, ja tie atgriežas kopā ar personu, kurai ir saistība ar Latviju, pasargā no iespējas, ka remigrācijas atbalsta pasākuma finansējumam varētu pieteikties citas personas, kuras nav saistītas ar Latviju un neatbilst remigrācijas atbalsta pasākuma būtībai.  Ar ilgstošu prombūtni šo MKN ietvaros tiek saprasta prombūtne, kas ir ilgāka par trim gadiem. Prombūtne ir pierādāma ar paziņošanas faktu par uzturēšanās adresi ārvalstī. Kā tika secināts MKN projekta izstrādes procesā, tad trīs gadu prombūtnes periods apliecina personas nodomu nopietnību, apzināta lēmuma izdarīšanu par dzīvi ārvalstī.  MK noteikumu projektā paredzēts, ka Pilsonības un migrācijas lietu pārvalde vērtēšanas komisijai no Iedzīvotāju reģistra sniedz ziņas par Latvijas pilsoņa, Latvijas nepilsoņa, personas, kurai piešķirts repatrianta statuss, kā arī minēto personu ģimenes locekļa (t.i. bērns, vecāks vai laulātais, ja ģimenē ir vismaz viens bērns), deklarēto, reģistrēto vai norādīto dzīvesvietas adresi.  Savukārt gadījumā, ja remigrācijas atbalsta pasākumam vēlēsies pieteikties persona, kas ir tiesīga iegūt Latvijas pilsonību reģistrācijas kārtībā Pilsonības likuma izpratnē, un ziņas par šīs personas deklarēto, reģistrēto vai norādīto dzīvesvietas adresi nav pieejamas Iedzīvotāju reģistrā, tad šī persona jeb potenciālais remigrācijas atbalsta pasākuma dalībnieks pēc savas izvēles vērtēšanas komisijai iesniegs tādus dokumentus, kas apliecina tā atbilstību 3.1.3. un 3.1.4. apakšpunktā noteiktajam, piemēram, dokumentus par noteiktā laikaposmā veiktām saimnieciskām vai finansiālām darbībām, darba devēja izziņu par nodarbinātību, izziņu no izglītības iestādes, pašvaldības amatpersonas apliecinājumu par dzīvošanu attiecīgās pašvaldības administratīvajā teritorijā (dokumentu veidu piemēri ņemti no LV portāla[[2]](#footnote-3)), vai citus dokumentus. Vērtēšanas komisija šos dokumentus specifiski nepārbaudīs, jo ir paredzēts, ka, iesniedzot projekta iesniegumu, remigrācijas atbalsta pasākuma dalībnieks tādējādi apliecina projekta iesniegumā norādītās informācijas patiesumu.  MKN paredz, ka remigrācijas atbalsta pasākuma dalībnieka iesniegtie dokumenti neparedz, to, ka kā izrietošas sekas no šiem MKN remigrācijas atbalsta pasākuma dalībnieks var tikt reģistrēts par Latvijas pilsoni, vai arī, ka tam tiks izsniegta pastāvīgās uzturēšanās atļauja.  MKN projektā noteikts kritērijs, ka remigrants var pretendēt uz remigrācijas atbalsta pasākuma finansējumu, ja tas veicsaimniecisko darbību Latvijā ne ilgāk kā vienu gadu pirms projekta iesnieguma iesniegšanas brīža. Tai pašā laikā remigrācijas atbalsta pasākumam var pieteikties arī tie interesenti, kas tikai plāno uzsākt saimniecisko darbību. Proti, tās personas, kuras saimniecisko darbību uzsāktu pēc remigrācijas atbalsta pasākuma finansējuma saņemšanas. Lai fiksētu to, ka interesentam ir iecere uzsākt saimniecisko darbību, MKN ietverta prasība, ka, lai remigrācijas atbalsta pasākuma dalībnieks kļūtu par remigrācijas atbalsta pasākuma finansējuma saņēmēju, tam ir jābūt saimnieciskās darbības veicējam. T.i., projekta iesniegumu var iesniegt gan fiziska persona, kura plāno uzsākt saimniecisko darbību, gan arī nodokļu jomu regulējošos normatīvajos aktos noteiktajā kārtībā Latvijas Republikas Uzņēmumu reģistrā reģistrēts nodokļu maksātājs. Kā skaidrots Komerclikuma 1. panta trešajā daļā: saimnieciskā darbība ir jebkura sistemātiska, pastāvīga darbība par atlīdzību - tādējādi šis jēdziens aptver visus subjektus, kas veic jebkādu saimniecisko darbību – gan sīkais, mazais vai vidējais komersants, gan zvejnieku vai zemnieku saimniecība, gan SIA, gan individuālais komersants ir saimnieciskās darbības veicēji.  Ietverts nosacījums, ka saimnieciskā darbība šī remigrācijas atbalsta pasākuma ietvaros nav veicama Rīgas pilsētā; tas ietverts ar mērķi sekmēt ekonomisko aktivitāti ārpus Rīgas pilsētas, proti, reģionos.  Remigrācijas atbalsta pasākumam nevar pieteikties remigrants, kura deklarētā vai reģistrētā dzīvesvietas adrese pēc atgriešanās Latvijā (vai plānotā dzīvesvieta) ir Rīgas pilsēta.  **MKN projekta II. nodaļa** **“Remigrācijas atbalsta pasākuma dalības nosacījumi”.**  Šī nodaļa definē dalības nosacījumus remigrācijas atbalsta pasākumā, norādot tās darbības un nozares, kurās remigrācijas atbalsta pasākuma dalībnieki nevar pieteikties uz remigrācijas atbalsta pasākuma finansējumu. Viens no aspektiem, kāpēc remigrācijas atbalsta pasākuma finansējuma saņemšanai nebūtu atbalstāmas tādas nozares kā vairumtirdzniecība, mazumtirdzniecība, darījumi ar nekustamo īpašumu, u.c. nozares, ir tas, ka tās spēj uzrādīt augstas peļņas rezultātus bez dažādu attīstības instrumentu izmantošanas. Šajā nodaļā minēti arī kritēriji, kas saistīti ar valsts atbalsta piešķiršanas nosacījumiem, kā arī atbilstošie nosacījumi, ko nosaka *de minimis* atbalsta regulējums.  **MKN projekta III. nodaļa “Remigrācijas atbalsta pasākuma finansējums un attiecināmās izmaksas”.**  2018. gadā kopējais remigrācijas atbalsta pasākuma finansējums ir 180 000 *euro*, ko sadala uz pieciem plānošanas reģioniem. Attiecīgi katrā plānošanas reģionā 2018. gadā pieejamais remigrācijas atbalsta pasākuma finansējums ir 36 000 *euro* apmērā. Ņemot vērā, ka viena remigrācijas atbalsta pasākuma projekta maksimālais finansējuma apmērs var būt 9000 *euro*, tad katrā plānošanas reģionā remigrācijas atbalsta pasākuma finansējumu var saņemt *ne mazāk* kā četri projektu iesniegumi saimnieciskās darbības veikšanai (īstenošanai un attīstībai) vai uzsākšanai. Proti, teorētiski atbalstu var saņemt arī vairāki projektu iesniegumi saimnieciskās darbības veikšanai vai uzsākšanai, ja pirmie četri projekti, kuri ir saņēmuši augstāko rezultātu, sev nepieciešamo remigrācijas atbalsta pasākuma finansējuma summu ir norādījuši mazāku nekā 9000 *euro*. Tādā gadījumā vērtēšanas komisija to finansējuma daļu, kas palikusi neizmantota no 36 000 *euro*, ir tiesīga piešķirt nākamajam vai nākamajiem projektu iesniegumiem, kas secīgi uzrādījuši nākamos augstākos rezultātus. Jāņem vērā, ka šādā gadījumā remigrācijas atbalsta pasākuma finansējuma apmērs var pilnībā nesasniegt to projektu iesniegumos norādīto nepieciešamo finansējuma apmēru, kuri pēc rezultāta ir ierindojušies aiz pirmajiem četriem projektu iesniegumiem.  MKN projekta III nodaļa paredz prasības remigrācijas atbalsta pasākuma finansējuma saņemšanai. Būtiskākā no prasībām – remigrācijas atbalsta pasākuma dalībniekam ir jānodrošina piesaistītās investīcijas vismaz 50 % apmērā no projekta iesniegumā norādītā remigrācijas atbalsta pasākuma finansējuma apjoma.  *Piemēram*, ja remigrācijas atbalsta pasākuma dalībniekam ir saimnieciskās darbības iecere, kuras īstenošanai un attīstībai vai uzsākšanai nepieciešami 9000 *euro*, tad ir jāpiesaista savi resursi vai ārējais finansējums vismaz 4500 *euro* apmērā (MKN projektā – piesaistītās investīcijas). Savukārt, ja remigrācijas atbalsta pasākuma dalībniekam ir saimnieciskās darbības iecere, kuras īstenošanai un attīstībai vai uzsākšanai nepieciešami 5000 *euro*, tad ir jāpiesaista savi resursi vai ārējais finansējums vismaz 2500 *euro* apmērā (MKN projektā – piesaistītās investīcijas).  Kā ieguldījums pamatlīdzekļos var tikt attiecināta arī pamatlīdzekļu pārvešana no ārvalstīm, ja remigrācijas atbalsta pasākuma dalībnieks var apliecināt, ka pamatlīdzekļi nav iegādāti Latvijā. Ietverts nosacījums, ka piesaistītās investīcijas var tikt attiecinātas laika periodā ne ilgāk kā vienu gadu pirms projekta iesniegšanas brīža. Piemēram, ja remigrācijas atbalsta pasākuma dalībnieks kā piesaistīto investīciju vēlēsies norādīt 2016. gadā veikto pirkumu par kādas iekārtas iegādi, to nebūs iespējams izdarīt, jo netiek izpildīta prasība par vienu gadu līdz projekta iesnieguma iesniegšanas brīdim.  Remigrācijas atbalsta pasākuma dalībniekam projekta iesniegumā ir jānorāda tā piesaistītās investīcijas, kas ir atbilstošas saimnieciskās darbības mērķim un ir saturiski papildinoši ieguldījumi projekta iesniegumā norādītajām attiecināmajām izmaksām. Piemēram, ja saimnieciskās darbības mērķis ir galdniecības darbnīcas izveide, tad piesaistītās investīcijas var būt dažādi pamatlīdzekļi. Lai sasniegtu saimnieciskās darbības mērķi, arī attiecināmajām izmaksām ir jābūt saturiski papildinošām. Proti, galdniecības darbnīcas izveides gadījumā nebūtu attiecināmas izmaksas, kas radušās par manikīra pakalpojumam nepieciešamo aparatūru.  MKN projekta III nodaļa nosaka, kādas pozīcijas ir ieskaitāmas kā attiecināmās izmaksas, proti, tie var būt gan dažādi pamatlīdzekļos veiktie ilgtermiņa ieguldījumi, gan arī apgrozāmie līdzekļi (līdz 20% no kopējām izmaksām izejmateriālu, u.c. iegādei). Saskaņā ar Eiropas Savienības normatīvo regulējumu attiecībā par valsts atbalstu, ietverts nosacījums, ka par attiecināmajām izmaksām tiek uzskatītas tikai tās izmaksas, kas ir radušās no projekta iesnieguma iesniegšanas dienas.  **MKN projekta IV. nodaļa “Projektu iesniegumu vērtēšana”.**  Šī nodaļanosaka projektu iesniegumu iesniegšanas un vērtēšanas procesa, kuru nodrošina katra plānošanas reģiona izveidota vērtēšanas komisija piecu cilvēku sastāvā.  Vērtēšanas komisijas sastāvu noteiks plānošanas reģiona Attīstības padome; vērtēšanas komisijas sastāvs netiek noteikts MKN projekta ietvaros. VARAM sadarbībā ar plānošanas reģioniem sagatavos projektu iesniegumu vērtēšanas nolikumu jeb instrukciju, kas būs iekšējs plānošanas reģiona normatīvais akts un privātpersonām, šajā gadījumā, remigrācijas atbalsta pasākuma dalībniekiem, kas iesniegs projektu iesniegumus, nebūs saistošs. Projektu iesniegumu vērtēšanas nolikumā tiks atrunātas tādas normas, kas būs jāievēro plānošanas reģionu vērtēšanas komisijai projektu iesniegumu vērtēšanas procesā, vērtēšanas komisijas darba nodrošināšanai. Piemēram, projektu iesniegumu vērtēšanas process (dienu skaits, kurā tiek izvērtēti iesniegtie projektu iesniegumi), administratīvā akta paziņošanas kārtība un ilgums, forma un saturs (saskaņā ar Administratīvā procesa likumu), u.c. vērtēšanas komisijas darba nodrošināšanai nozīmīgi procesi.  Projektu iesniegšanas process, kas attiecas uz privātpersonām, šajā gadījumā, remigrācijas atbalsta pasākuma dalībniekiem, noteikts MKN projekta ietvaros. Projekta iesniegums sagatavojams rakstveidā vai elektroniskā veidā, nevis mutvārdos, lai vērtēšanas komisijai būtu iespēja projekta iesniegumu izskatīt un vērtēt atbilstošā kvalitātes līmenī, kā arī vērtēšanas komisijai, kuru veido vairāki cilvēki, dotu iespēju visiem iepazīties ar vienādu projekta iesniegumu, nevis tādu, kas varētu būt pārveidots no mutvārdos izteiktas vēlmes ņemt dalību remigrācijas atbalsta pasākumā. Šāda pieeja, ka projekta iesniegums ir iesniedzams rakstiski, tiek izmantota arī citos t.s. biznesa ideju konkursos. Projekta iesniegums satur tādu informāciju kā saimnieciskās darbības aprakstu, piesaistīto investīciju apmēru, aprēķinu par prognozēto nodokļu maksājumu, u.c. Projekta iesniegumā pēc būtības jānorāda arī iesniegšanas datums un tā iesniedzēja jeb remigrācijas atbalsta pasākuma dalībnieka paraksts, šādas specifiskas nianses nevar ietvert mutiski iesniegtā projekta iesniegumā. Saskaņā ar Iesnieguma likumu, mutvārdos izteiktu iesniegumu, ja nepieciešams, privātpersonas klātbūtnē noformē rakstveidā. Ja rastos situācija, kad kāda persona kādu iemeslu dēļ nav spējīga projekta iesniegumu noformēt rakstveidā vai elektroniskā veidā, tad plānošanas reģionos esošo Uzņēmējdarbības centru speciālisti to palīdzētu izdarīt.  Projekta iesniegumā jāietver saimnieciskās darbības apraksts – tā struktūra noteikta šo MKN otrajā pielikumā. Saimnieciskās darbības aprakstā jāietver arī aspekts par vietējo un reģionālo resursu (t.sk. spēju) efektīvu izmantošanu. Ar to tiek saprasts – kā konkrētajā saimnieciskajā darbībā var izmantot vietējos, reģionālos resursus (piemēram, izejvielas ražošanas procesā) un vietējo, reģionālo spēju jeb cilvēkkapitāla iesaisti saimnieciskajā darbībā (piemēram, piesaistot un nodarbinot vietējos speciālistus).  Projekta iesniegumā jānorāda arī saimnieciskās darbības īstenošanai piesaistīto investīciju apmērs, kā arī aprēķins par remigrācijas atbalsta pasākuma dalībnieka prognozēto kopējo maksājumu no iedzīvotāju ienākuma nodokļa un valsts sociālās apdrošināšanas obligātajām iemaksām nākamo trīs gadu periodā no projekta iesnieguma iesniegšanas brīža. Tostarp jānorāda arī **remigranta apgādībā esošo bērnu skaits līdz 18 gadu vecumam; šis kritērijs specifiski paredzēts, lai *priekšroku* projektu iesniegumu vērtēšanas procesā pie vienāda rezultāta dotu remigrācijas atbalsta pasākuma mērķa grupai – ģimenēm ar bērnu vai bērniem.** Tomēr jānorāda, ka remigrācijas atbalsta pasākuma dalībnieks var būt arī persona bez bērniem un projektu iesniegumu vērtēšanas procesā var uzradīt tikpat labus rezultātus kā projekta iesniegums, kura iesniedzējam apgādībā ir bērni – proti rezultāta starpība par apgādībā esošajiem bērniem var tikt izlīdzināta vai kompensēta ar augstākiem rezultātiem citos projekta iesnieguma vērtēšanas kritērijos. Skat. vērtējumu par remigrācijas atbalsta pasākuma mērķa grupu, kas izriet no pētījuma rezultātiem par remigrantu vajadzībām (anotācijas 3.lpp).  Atbilstoši projekta iesniegumā norādītajai informācijai katram projekta iesniegumam vērtēšanas komisija aprēķina rezultātu, projektu iesniegumi tiek vērtēti konkursa kārtībā. Vērtēšanas komisija izdod administratīvo aktu par remigrācijas atbalsta pasākuma finansējuma saņēmējiem, ar kuriem plānošanas reģions slēdz individuālu līgumu par remigrācijas atbalsta pasākuma finansējuma saņemšanu.  Projekta iesnieguma rezultātu nosaka, saskaņā ar MKN projekta otrajā pielikumā norādītajiem kritērijiem – saimnieciskās darbības apraksts (ar svaru 0,1), saimnieciskās darbības īstenošanai piesaistīto investīciju apmērs (ar svaru 0,3), kā arī aprēķins par remigrācijas atbalsta pasākuma dalībnieka prognozēto kopējo maksājumu no iedzīvotāju ienākuma nodokļa un valsts sociālās apdrošināšanas obligātajām iemaksām nākamo trīs gadu periodā no projekta iesnieguma iesniegšanas brīža (ar svaru 0,5), remigranta apgādībā esošo bērnu skaits līdz 18 gadu vecumam (ar svaru 0,1).  Gadījumā, ja vairākiem projektu iesniegumiem ir vienāds rezultāts, tad vērtēšanas komisija dod priekšroku projekta iesniegumam, kura iesniedzējam jeb remigrācijas atbalsta pasākuma dalībniekam ir lielāks apgādībā esošo bērnu skaits.  Ja vairākiem projektu iesniegumiem arī šādā gadījumā ir vienāds rezultāts, tad vērtēšanas komisija dod priekšroku projekta iesniegumam, kura iesniedzējs jeb remigrācijas atbalsta pasākuma dalībnieks ir norādījis lielāku prognozēto kopējo maksājumu no iedzīvotāju ienākuma nodokļa un valsts sociālās apdrošināšanas iemaksām nākamo trīs gadu periodā no projekta iesnieguma iesniegšanas brīža.  Vērtēšanas komisijai ir tiesības pieprasīt valsts un pašvaldību iestādēm to rīcībā esošo informāciju, kas apliecina remigrācijas atbalsta pasākuma dalībnieka atbilstību šajos MKN minētajām prasībām, piemēram, ar Pilsonības un migrācijas lietu pārvaldes palīdzību, pārbaudot norādītās, deklarētās vai reģistrētās adreses patiesumu. MKN neparedz iespēju, ka no remigrācijas atbalsta pasākuma dalībnieka varētu tikt pieprasīta tāda informācija, kas ir valsts un pašvaldību iestāžu rīcībā.  Šajā nodaļā ir noteikts, ka vērtēšanas komisijas lēmums ir administratīvais akts, kuru var apstrīdēt Administratīvā procesa likumā noteiktajā kārtībā plānošanas reģionā. Ir paredzēts, ka projektu iesniegumu iesniegšanas termiņš nevar būt īsāks kā viens mēnesis no brīža, kopš plānošanas reģions izziņo projektu iesniegumu iesniegšanas termiņu, paziņojot par to savā oficiālajā tīmekļa vietnē. Piemēram, ja plānošanas reģions paziņo, ka projektu iesniegumu iesniegšana uzsākta 1.spetembrī, tad tai ir jāilgst vienu mēnesi, proti, līdz 1.oktobrim (minētie termiņi ir piemērs).  Plānošanas reģions remigrācijas atbalsta pasākuma finansējuma saņēmējiem izmaksā remigrācijas atbalsta pasākuma finansējumu piecu darba dienu laikā no pamatojošo dokumentu un maksājuma pieprasījuma apstiprināšanas plānošanas reģiona vērtēšanas komisijā, bet ne vēlāk kā līdz 2018. gada 28. decembrim. Par pamatojošajiem dokumentiem tiek uzskatīti rēķini, pavadzīmes, čeki, bankas maksājuma izdrukas u.tml. Ir paredzēts, ka visiem pieciem plānošanas reģioniem būs vienāda forma veidam, kā remigrācijas atbalsta pasākuma dalībniekam ir jāiesniedz maksājuma pieprasījums. Praktiska informācija būs pieejama arī tīmekļa vietnē www.paps.lv.  **MKN projekta V. nodaļa “Remigrācijas atbalsta pasākuma finansējuma saņēmēja uzraudzība”.**  V nodaļadefinē remigrācijas atbalsta pasākuma finansējuma saņēmēja uzraudzību, nosakot uzraudzības periodu trīs gadu garumā pēc remigrācijas atbalsta pasākuma finansējuma saņemšanas. Ja remigrācijas atbalsta pasākuma finansējuma saņēmējs uzraudzības periodā neturpina saimniecisko darbību, iegūtos aktīvus vai izveidoto infrastruktūru izmanto citam saimnieciskās darbības mērķim kā norādīts projekta iesniegumā, tad plānošanas reģionam ir pienākums pieprasīt atmaksāt piešķirto finansējumu. Pienākums atmaksāt piešķirto finansējumu ir arī tādā gadījumā, ja tiek mainīta saimnieciskās darbības veikšanas vieta uz Rīgas pilsētu. Kā secināts MKN projekta izstrādes un saskaņošanas gaitā, gadījumā, ja saimnieciskās darbības vieta tiek mainīta reģionālā ietvarā, t.sk. no vienas pašvaldības uz citu, no viena reģiona uz citu, tad šādas izmaiņas nebūtu iemesls piešķirtā finansējuma atgriešanai, ņemot vērā, ka saimnieciskās darbības vietas maiņai var būt objektīvi iemesli un iecere par iedzīvotāju atgriešanu reģionos, sekmējot remigrāciju, tiek izpildīts.  VARAM informē, ka plāno sagatavot prioritārā pasākuma pieteikumu 2019.gada valsts budžeta ietvaros, lai arī ilgtermiņā tiktu nodrošināta remigrācijas atbalsta pasākuma īstenošana, kas saskan ar VARAM noteikto kompetenci likumprojektā “Diasporas likums”, kas pirmajā lasījumā atbalstīts 24.05.2018. |
| 3. | Projekta izstrādē iesaistītās institūcijas un publiskas personas kapitālsabiedrības | Kurzemes plānošanas reģions, Latgales plānošanas reģions, Rīgas plānošanas reģions, Vidzemes plānošanas reģions un Zemgales plānošanas reģions. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Remigranti, kas ir saimnieciskās darbības veicēji vai tie, kas plāno uzsākt saimniecisko darbību. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskā regulējuma ietekme uz tautsaimniecību būs pozitīva, jo finansiālais atbalsts, kas būs pieejams šī remigrācijas atbalsta pasākuma ietvaros, motivēs remigrantus īstenot un attīstīt vai uzsākt saimniecisko darbību, radot jaunas darba vietas un papildu nodokļu ieņēmumus. Administratīvais slogs nepalielināsies prioritārā pasākuma īstenošanā iesaistītajām pusēm, t.sk., plānošanas reģioniem. |
| 3. | Administratīvo izmaksu monetārs novērtējums | Noteikumu projekta tiesiskais regulējums administratīvo slogu neietekmē. Administratīvās izmaksas ir iekļautas pilotprojekta kopējās izmaksās, t.sk., VARAM darbinieka nodrošināšana – 38 059 *euro* (atlīdzība – 30 528 *euro*, pamatkapitāla veidošana 2561 *euro*, preces un pakalpojumi 4970 *euro*) un reģionālo koordinatoru darbības nodrošināšana 132 640 *euro*. |
| 4. | Atbilstības izmaksu monetārs novērtējums | Nav paredzams, ka administratīvās izmaksas naudas izteiksmē remigrācijas atbalsta pasākuma dalībniekiem projektu iesniegumu sagatavošanas procesā pārsniegtu 200 *euro*. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018. gads | | Turpmākie trīs gadi (*euro*) | | | | |
| 2019. gads | | 2020. gads | | 2021. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 425 699 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 425 699 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 425 699 | 0 | 0 | 0 | 0 | 0 | 0 |
| 2.1. valsts pamatbudžets | 425 699 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | 0  X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 2018. gada izdevumus sedz no VARAM budžeta programmas “31.00.00 “Atbalsts plānošanas reģioniem” prioritārā pasākuma “Pilotprojekts pašvaldībās reemigrācijas veicināšanai “Reģionālās reemigrācijas koordinators””. Kopējie izdevumi prioritārā pasākuma īstenošanai ir 425 699 *euro,* no kuriem 180 000 *euro* ir paredzēti remigrācijas atbalsta pasākuma finansējumam; 132 640 *euro* – reģionālo koordinatoru darbības nodrošināšanai; 75 000 *euro –* pašvaldības remigrācijas projektu vadītāju darbības nodrošināšanai; 38 059 *euro* ­– VARAM darbinieka nodrošināšanai. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav | | | | | | |
| 8. Cita informācija | Jaunā remigrācijas atbalsta pasākuma izmantošanas gadījumā nav iespējams noteikt finansiālas izmaiņas pret vidēja termiņa budžeta ietvaru, jo papildu līdzekļi no valsts un pašvaldību budžeta 2018.gadā nav nepieciešami. Tiesiskajam regulējumam būs netieša ietekme uz valsts un pašvaldību budžetiem, ņemot vērā, ka jaunu uzņēmumu rašanās un jaunu darba vietu izveidošanas rezultātā ir plānoti ieņēmumi valsts un pašvaldību budžetos (ieņēmumi no iedzīvotāju ienākuma nodokļa un valsts sociālās apdrošināšanas obligātām iemaksām). | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Noteikumu projektā norādīta atsauce uz:  1. Komisijas 2013. gada 18. decembra Regula (ES) Nr. 1407/2013 par Līguma par Eiropas Savienības darbību 107. un 108. panta piemērošanu de minimis atbalstam (Eiropas Savienības Oficiālais Vēstnesis, 2013. gada 24. decembris, Nr. L 352/1) (turpmāk – Komisijas regula Nr. 1407/2013),  2. Komisijas 2014.gada 27.jūnija Regula (EK) Nr.717/2014 par Līguma par Eiropas Savienības darbību 107.un 108. panta piemērošanu de minimis atbalstam zvejniecības un akvakultūras nozarē (Eiropas Savienības Oficiālais Vēstnesis, 2014. gada 28. jūnijs, Nr. L 190/45) attiecībā uz zivsaimniecības uzņēmumiem, kas darbojas saskaņā ar Eiropas Parlamenta un Padomes 2013. gada 11. decembra Regulu (ES) Nr.1379/2013 par zvejas un akvakultūras produktu tirgu kopīgo organizāciju un ar ko groza Padomes Regulas (EK) Nr.1184/2006 un (EK) Nr.1224/2009 un atceļ Padomes Regulu (EK) Nr.104/2000 (Eiropas Savienības Oficiālais Vēstnesis, 2013. gada 28. decembris, Nr. L 354/1) (turpmāk – Komisijas regula Nr.717/2014),  3. Komisijas 2013. gada 18. decembra Regula (ES) Nr. 1408/2013 par Līguma par Eiropas Savienības darbību 107. un 108. panta piemērošanu de minimis atbalstam lauksaimniecības nozarē (Eiropas Savienības Oficiālais Vēstnesis, 2013. gada 24. decembris, Nr. L 352/9) (turpmāk – Komisijas regula Nr. 1408/2013);  4. Komisijas 2014. gada 17. jūnija Regula (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, Nr. L 187) (turpmāk – Komisijas regula Nr. 651/2014). |
| 2. | Citas starptautiskās saistības | Nav |
| 3. | Cita informācija | Nav |

|  |  |  |  |  |
| --- | --- | --- | --- | --- |
| **1. tabula Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | Komisijas regula Nr.1407/2013, Komisijas regula Nr.717/2014, Komisijas regula Nr.1408/2013, Komisijas regula Nr. 651/2014. | | | |
| A | B | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr. 651/2014 1. pielikuma 2.punkts | 4. punkts | Tiek ieviests pilnībā. | | Netiek paredzētas stingrākas prasības |
| Komisijas regulas Nr.1407/2013 3.panta 2.punkts; 5.panta 1. un 2.punkts | 5.6.apakšpunkts | Tiek ieviests pilnībā. | | Netiek paredzētas stingrākas prasības. |
| Komisijas regulas Nr.1407/2013 1.panta 1.punkta “a”, “b” un “c” apakšpunkts;  1.panta 2. punkts;  Komisijas regulas Nr.717/2014 1.panta 3.punkts un Komisijas regulas Nr.1408/2013 1.panta 2. un 3. punkts | 5.7.apakšpunkts | Tiek ieviests pilnībā. | | Netiek paredzētas stingrākas prasības. |
| Komisijas regulas Nr.1407/2013 6.panta 4.punkts | 5.8.apakšpunkts | Tiek ieviests pilnībā. | | Netiek paredzētas stingrākas prasības. |
| Komisijas regulas Nr.717/2014  2.panta 2.punkts; 3.panta 2.punkts. | 5.2.apakšpunkts | Tiek ieviests pilnībā. | | Netiek paredzētas stingrākas prasības. |
| Komisijas regulas Nr.1407/2013 2.panta 2.punkts, 3.panta 2.punkts. | 5.2.apakšunkts | Tiek ieviests pilnībā. | | Netiek paredzētas stingrākas prasības. |
| Komisijas regulas Nr.1407/2013  1.panta 2.punkts | 5.3.apakšpunkts | Tiek ieviests pilnībā. | | Netiek paredzētas stingrākas prasības. |
| Komisijas regulas Nr.717/2014  1.pants | 5.3.apakšpunkts | Tiek ieviests pilnībā. | | Netiek paredzētas stingrākas prasības. |
| Komisijas regulas Nr.1408/2013 2.panta 2.punkts, 3.panta 2.punkts. | 5.2.apakšpunkts | Tiek ieviests pilnībā. | | Netiek paredzētas stingrākas prasības. |
| Komisijas regulas Nr.1408/2013  1.pants | 5.3.apakšpunkts | Tiek ieviests pilnībā. | | Netiek paredzētas stingrākas prasības. |
| Komisijas regulas Nr.717/2014  3.panta 2.punkts; 5.panta 1., 2. un 3.punkts. | 5.6.apakšpunkts | Tiek ieviests pilnībā. | | Netiek paredzētas stingrākas prasības. |
| Komisijas regulas Nr.1408/2013 3.panta 2.punkts; 5.panta 1., 2. un 3.punkts. | 5.6.apakšpunkts | Tiek ieviests pilnībā. | | Netiek paredzētas stingrākas prasības. |
| Komisijas regulas Nr.717/2014  6.panta 4.punkts | 5.8.apakšpunkts | Tiek ieviests pilnībā. | | Netiek paredzētas stingrākas prasības. |
| Komisijas regulas Nr.1408/2013  6.panta 4.punkts | 5.8.apakšpunkts | Tiek ieviests pilnībā. | | Netiek paredzētas stingrākas prasības. |
| Komisijas regulas Nr.1407/2013  3.panta 2.punkts un 2.panta 2. punkts | 5.2.apakšpunkts | Tiek ieviests pilnībā. | | Netiek paredzētas stingrākas prasības. |
| Komisijas regulas Nr.1407/2013  6.panta 1.punkts | 5.4.apakšpunkts | Tiek ieviests pilnībā. | | Netiek paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Noteikumu projekts šo jomu neskar. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. | | | |
| Cita informācija | Nav | | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. | | | |
| A | B | | C | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar. | | | |
| Cita informācija | Nav | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par MKN projektu tā izstrādes stadijā. |
| 2. | Sabiedrības līdzdalība projekta izstrādē | MKN projekts 2018. gada 17. aprīlī ievietots VARAM tīmekļvietnē [www.varam.gov.lv](http://www.varam.gov.lv),[[3]](#footnote-4) līdz ar to ieinteresētajām personām ir iespēja izteikt viedokli un sniegt priekšlikumus.  Atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 14. punktam elektroniski sagatavots paziņojums par līdzdalības procesu 2018. gada 17. aprīlī ir iesniegts Valsts kancelejā publicēšanai tās tīmekļvietnē. |
| 3. | Sabiedrības līdzdalības rezultāti | Sabiedrības līdzdalības rezultātā iebildumi un priekšlikumi nav saņemti. |
| 4. | Cita informācija | 2018. gada 9. janvārī tika organizēta VARAM pārstāvju un plānošanas reģionu pārstāvju sanāksme ar mērķi apspriest MKN projekta saturu. MKN projekta izstrādes laikā tika saņemts viedoklis no biedrības “Ar pasaules pieredzi Latvijā”. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VARAM un Kurzemes plānošanas reģions, Latgales plānošanas reģions, Rīgas plānošanas reģions, Vidzemes plānošanas reģions un Zemgales plānošanas reģions. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MKN projekts neietekmē iesaistīto institūciju funkcijas un uzdevumus.  Jaunas institūcijas nav jāveido. Esošās institūcijas nav jāreorganizē. |
| 3. | Cita informācija | Nav |

Vides aizsardzības un

reģionālās attīstības ministrs Kaspars Gerhards

Vides aizsardzības un   
reģionālās attīstības ministrijas

valsts sekretārs Rinalds Muciņš

Putniņš 67026597

[varis.putnins@varam.gov.lv](mailto:varis.putnins@varam.gov.lv)

Ziediņa 66016725

[dace.ziedina@varam.gov.lv](mailto:dace.ziedina@varam.gov.lv)

1. Pētījums pieejams Latvijas Universitātes Diasporas un migrācijas pētījumu centra tīmekļvietnē https://www.diaspora.lu.lv/ petijumi/. [↑](#footnote-ref-2)
2. https://lvportals.lv/skaidrojumi/288068-pilsonibas-iegusana-naturalizacijas-kartiba-2017 [↑](#footnote-ref-3)
3. VARAM tīmekļvietne <http://www.varam.gov.lv/lat/likumdosana/normativo_aktu_projekti/regionalas_politikas_joma/?doc=26060> [↑](#footnote-ref-4)